OzLabs/hebrew-wiki-articles huggingface dataset:
הפלמנקו האחרון

הפלמנקו האחרון הוא ציור מעשה ידי שרלוטה בורשובה. את הציור ציירה בורשובה בגטו טרזינשטט.<ref name=":0"></ref> בתמונה מצוירת קתרינה פרנק (ואן דן ברג), יהודיה הולנדית שגורשה ממחנה וסטרבורק לטרזינשטט עם בנה. בורשובה שציירה בגטו, הציעה לפרנק לדגמן עבורה לאחר שהבחינה בה מטיילת עם בנה ברחובו הראשי של הגטו.<ref name=":1"></ref>

==קתרינה פרנק==
פרנק אחות במקצועה ונשואה טרייה גורשה למחנה הריכוז וסטרבורק, כשהיא בהיריון עם בנה הבכור. את בנה קלירנס ילדה ב-3 במאי 1943. בעלה ז'אן פרנק ראה את בנו פעם אחת לפני שגורש לסוביבור.
פרנק אם לתינוק הופרדה מבעלה. היא צוותה לעבודה בלהקת הבידור של המחנה. המליצו עליה מכרים מרוטרדם שידעו כי בעברה הייתה רקדנית, והיא הוצגה בפני וילי רוזן ואריך ציגלר, שני מוזיקאים יהודים גרמנים, שהיו אחראים על צוות הבידור בווסטרבורק. רוזן וציגלר העלו סדרת הופעות ומערכונים קצרים שהוצגו בפני קציני אס אס ואסירי המחנה.
באחת ההופעות צפה בה אדולף אייכמן. לאחר ההופעה ביקש אייכמן לפגוש את פרנק, הרקדנית. הוא האזין לסיפורה והבטיח לה כי תישלח לטרזיינשטט ותשהה שם עד סוף המלחמה. היא ובנה נשלחו לטרזינשטט באביב 1943. ברשותה היה מעיל פרווה שנתן לה אביה ובו הסתירה מטבעות זהב. פרנק ובנה שוכנו באחד מהאולמות בו שהו אסירים. פרנק טיילה עם בנה בגטו ורבים מהאסירים היו ניגשים לראותו.<ref name=":1" />
==הפלמנקו האחרון==
האמנית שרלוטה בורשובה ניגשה לפרנק בעת שטיילה עם בנה, סיפרה לפרנק כי היא עובדת על סדרת איורים של רקדניות וריקודים ושאלה את פרנק אם תסכים לדגמן עבורה. בסטודיו שאלה בורשובה את פרנק אם היא יודעת לרקוד פלמנקו. בטרזיינשטט רקדה פרנק את ריקוד הפלמנקו האחרון. בורשובה ביקשה מפרנק לדגמן עבורה שוב, שכן הציור הבא צויר בשביל מפקד המחנה. פרנק דגמנה עבורה את מאדאם באטרפליי.
את הציור ואת דיוקן קלירנס שציירה בורשובה תרמה פרנק ליד ושם בעת ביקורה היחיד בארץ.
באחד מביקוריו של אייכמן בטרזיינשטט, הוא נתקל בציור וזיהה את פרנק. היא זומנה למשרדו של מפקד המחנה ושוב נפגשה עם אייכמן. היא הופתעה שאייכמן זכר אותה. הוא ביקש לעזור לה ופרנק ובנה הועברו לחדר פרטי. היא הייתה לאם בית האחראית לקבוצת יהודים דנים מתנועת החלוץ. ממשלת דנמרק תמכה ביהודים שנשלחו לטרזינשטט ושלחה סלי מזון. פרנק ובנה ניצלו גם הודות לכך.<ref name=":0" /><ref name=":1" />

== לאחר המלחמה ==
עם שחרור טרזינשטט החלימה פרנק ממחלת הטיפוס שלקתה בה בשבועות האחרונים בהם למאסרה במחנה. חיילים אמריקנים, העסיקו אותה כמתורגמנית, והיא הוטסה חזרה להולנד1952
בשנת 1953 נישאה פרנק שנית. בעלה השני, אב וסב לבנות ולנכדות.<ref name=":1" />

בורשובה חזרה לפראג שם חיה עד מותה בשנת 1983.<ref name=":0" />

==ביוגרפיה ==
* [https://www.yadvashem.org/he/museum/art/articles/the-last-flamenco.html|יהודית שן-דר, הפלמנקו האחרון, יד ושם,יולי 1999]

==קישורים חיצוניים==
* [https://www.yadvashem.org/sites/default/files/magazine_number_41.pdf על יצירתה של בורשובה] בכתב העת "בשביל הזיכרון" באתר יד ושם, גיליון 41, ע' 40 ואילך.

==הערות שוליים==

קטגוריה:ציורים מהמאה ה-20
קטגוריה:נשים והשואה
קטגוריה:פלמנקו
קטגוריה:טרזיינשטט
קטגוריה:ציורים
קטגוריה:השואה באמנות
אלי רדיע

אליהו (אלי) רדיע (נולד בדצמבר 1952) הוא פוליטיקאי ישראלי שכיהן בין השנים 1993-2003 כראש המועצה ה-6 של גדרה.

== ביוגרפיה ==
אלי רדיע נולד בכפר אוריאל שבגדרה, למד בסמינר למורים וניהל חטיבה עמלנית בקריית גת. ב-1982 נבחר מטעם תנועת חי, שנתמכה על ידי תנועת החירות לחבר מועצה בגדרה.<ref></ref>

ב-1993 התמודד בפעם הראשונה לרשות מועצת גדרה מטעם הליכוד, לאחר שלא הייתה הכרעה בסיבוב הראשון רדיע זכה בסיבוב השני עם 70% מקולות הבוחרים וסיעתו זכתה ב-4 מנדטים מתוך 11 המושבים.

ב-1998 התמודד רדיע לתקופת כהונה שנייה, בסיבוב השני זכה בבחירות בהפרש של כ-200 קולות מיריבו חובב גמליאל. בבחירות אלו נבחרו 5 סיעות יחיד ושלוש סיעות של 2 מנדטים, לאחר הבחירות התברר כי 70% ממצביע הליכוד בגדרה לא הצביעו לרדיע מה שגרם לכך שקיבל רק מנדט אחד.

בשל הפיצול הגדול של המועצה רדיע לא הצליח להקים קואליציה מסודרת וגובשה "קואליציה לעומתית", מצב זה גרם לכך שתקציבים לא אושרו ונוצר גירעון גדול, היה שיתוף חלקי ביותר בין חברי המועצה ואף למינויו של חשב מלווה ממשרד הפנים. למרות הקשיים רדיע סיים את הקדנציה השנייה שלו ב-2003, בבחירות לרשויות המקומיות 2003 הפסיד למועמד ירון יצחק בן-נון וסיעתו "תנופה" זכתה בפעם השנייה במנדט אחד.<ref></ref>

== הערות שוליים ==

קטגוריה:ראשי המועצה המקומית גדרה
קטגוריה:ישראלים שנולדו במאה ה-20
מוזיאון הגירוש

מוזיאון ומרכז התיעוד של הגירוש וההתנגדות האיטלקית (באיטלקית: Museo e Centro di Documentazione della Deportazione e Resistenza) הוא מוזיאון בפראטו שבמרכז איטליה, המוקדש להיסטוריה של עליית הפשיזם באיטליה.

התערוכות במוזיאון מתעדוץ את הרדיפה הפוליטית, הגזעית והדתית וגירוש של איטלקים ואחרים למחנות ריכוז והשמדה, לצד פעולות התנגדות במהלך מלחמת העולם השנייה.

== הִיסטוֹרִיָה ==
המוסד ממוקם בפראטו, שם ב-6 בספטמבר 1944 נהרגו 29 פרטיזנים על ידי הכוחות המזוינים הגרמניים. זה היה אחד ממאות אתרי רציחות המוניות שבוצעו על ידי חיילים גרמנים באזור טוסקנה.

עם זאת, תוכן התערוכה עומד בסימן אירוע היסטורי נוסף: במרץ 1944, בעקבות שביתה כללית בצפון ומרכז איטליה הכבושה, גורשו מאות טוסקנים למחנה הריכוז מאוטהאוזן ואז הלאה למחנה השכן, אבנזה<ref></ref><ref></ref>. מוצגים רבים, בהם חפצים של הניצולים, נאספו בשנות ה-70 על ידי ניצולי העיר יחד עם אזרחים אחרים ולבסוף נתרמו למוזיאון.

היוזמה לבנות מוזיאון לזכר אירועי אותה תקופה באה מכמה ניצולים מהעיר, ביניהם רוברטו קסטלני. המימון ניתן על ידי עיריית פראטו והמוזיאון ומרכז התיעוד נפתחו ב-10 באפריל 2002 בטקס חגיגי בהשתתפות נשיא איטליה, קרלו אזליו צ'אמפי .

מאז 2008, המוזיאון הוא גם ממקומות ההתנדבות של שירות הזיכרון האוסטרי.

==קישורים חיצוניים==
* 

== הערות שוליים ==

קטגוריה:שואת יהודי איטליה
קטגוריה:איטליה: מוזיאונים להנצחת השואה
קטגוריה:דפים עם תרגומים שלא נסקרו
קטגוריה:טוסקנה
שאנדור פרקו

שאנדור פרקו (במקור פרַנְקל - Frankl, בהונגרית: Ferkó Sándor; קישקונהלש, 11 בפברואר 1910<ref></ref> – בודפשט, 12 ביוני 1991) היה דוקטור לרפואה (MD) יהודי-הונגרי, רופא מיילד-גינקולוג, קנדידט ("דוקטורט קטן"-.CSs) למדעי הרפואה (1957), פרופסור באוניברסיטה.

== קורות חייו ==
שאנדור פרנקל נולד במשפחה יהודית כבנם של אהרון פרנקל (1880–1945), רופא שיניים, ושל בורבאלה הולנדר (1883–1945).<ref></ref> הוא השלים את לימודיו בפקולטה לרפואה של אוניברסיטת ארז'בט בפץ', שם קיבל את התואר ב-1933. בשנים 1931–1933 היה עוזר הוראה במכון לפתולוגיה בפץ', בשנים 1933–1934 התמחה במרפאת הנשים בדברצן, ובין 1934 לבין 1939 במרפאת הנשים מספר 1 של האוניברסיטה בבודפשט. בשנים 1939–1944, עבד כרופא בית החולים סנט רוקוש במחלקה הכירורגית מספר 3 של בית החולים. במהלך מלחמת העולם השנייה נלקח למחנות שירות העבודה (עבודות כפייה לגברים יהודים עבור הצבא ההונגרי), אך יחד עם שני אחיו שרדו את שואת יהודי הונגריה. הוריהם ניספו בתקופת השואה, ככל הנראה באושוויץ - אבני נגף הונחו בקישקונהלש לזכרם. משנת 1946, הוא היה רופא, מרצה ומרצה בכיר באוניברסיטה ולאחר ובקליניקת הנשים מס' 2 של האוניברסיטה. מאותה שנה הוא היה רופא מיילד-גינקולוג גם של אגודת העיתונאים ההונגרית. בשנת 1949 התפרסמה יצירתו הידועה ביותר, כירורגיה גינקולוגית, שנכתבה עם אימרה זולטאן. בין 1958 לבין 1970 היה פרופסור באוניברסיטה. הוא עסק בפיזיולוגיה גינקולוגית ובכירורגיית בטן, והשיג תוצאות משמעותיות בתחום הריון חוץ רחמי, הפתרון הכירורגי של דלקת סביב הרחם וחקר הפתולוגיה של אי-פוריות.

פרקו היה חבר באגודת שאנדור קוראני.

== משפחתו ==
אשתו הייתה אגנש ויטמן, איתה התחתן ב-16 ביולי 1939. בטרזווארוש, בבודפשט.<ref></ref>

גם אֶחַיו בחרו בתחום הרפואי. זולטאן פרנקל (1907–1998) זכה לתהילה בינלאומית ככירורג פה ולסת, וספר על חייו פורסם ב-1995 תחת השם Whirlwind: The Life & Times of a Hungarian Doctor in the Twentieth Century.<ref></ref>

== פרסומיו ומחקריו (חלקי) ==
* תורת הניתוח הגינקולוגי (עם אימרה זולטאן, בודפשט, 1949, 1967)
* היבטים מיילדותיים וגינקולוגיים של דלקת צפק כללית חריפה הנגרמת על ידי חיידקים פתוגניים (עבודת דוקטורט)
* מחלות דלקתיות של רקמת החיבור בין התוספתן לבין הרחם (בודפשט, 1958)

== לקריאה נוספת ==
* Adatai a Petőfi Irodalmi Múzeum katalógusában ([https://opac-nevter.pim.hu/en/record/-/record/PIM124916 נתוניו] במאגרי המוזיאון הספרותי פטפי)
* [http://kiskunhalasizsidosag.hu/hir/hir.php?xnewsaction=fullnews&newsarch=012008&newsid=3 אהרון פרנקל, רופא שיניים ורעייתו בורבלה הולנדר] (kiskunhalasizsidosag.hu)
* Magyar orvoséletrajzi lexikon. Összeáll. Kapronczay Károly–Közrem. Tóth Magda. Budapest: Mundus Magyar Egyetemi Kiadó. 2004. ISBN 963-950-132-8 (לקסיקון ביוגרפי של רופאים הונגרים)
== הערות שוליים ==

קטגוריה:רופאים יהודים הונגרים
קטגוריה:גינקולוגים יהודים הונגרים
קטגוריה:קישקונהלש: אישים
קטגוריה:בוגרי אוניברסיטת פץ'
קטגוריה:אישים במחנות שרות העבודה (הונגריה)
קטגוריה:ניצולי השואה: הונגריה
קטגוריה:הונגרים שנולדו ב-1910
קטגוריה:הונגרים שנפטרו ב-1981
כישוף (אלבום)

"כישוף" הוא אלבום האולפן הרביעי של הלהקה הישראלית ג'יין בורדו. האלבום יצא לאור ב-14 באפריל 2024 תחת חברת ההפצה D-Music.

== רקע וקידום ==
להקת ג'יין בורדו פעילה משנת 2012 כלהקת פולק וקאנטרי ששרה בעברית. הלהקה פרצה לתודעה הכללית ולתחנות הרדיו הישראליות עם השקת השיר הראשון שלהם, "עינב" בשנת 2014.<ref name=":0"></ref> שלושת האלבומים הקודמים של הלהקה - "ג'יין בורדו", "מה שחשוב" ו"אוקיינוסים" זכו להצלחה גדולה. בנובמבר 2023, בעקבות מלחמת חרבות ברזל הוציאה הלהקה את השיר "לא לבד".<ref name=":2"></ref>

במהלך השנים 2023–2024 הוציאה הלהקה ארבעה שירים לקראת יציאת האלבום המלא - "אני לא יוצאת למסיבות", "מגדל המים", "פולארויד" ו"כישוף".<ref name=":0" /> הלהקה עבדה על האלבום במשך כשנה, כשהנושא הכללי הוא המעבר בין ריאליזם לפנטזיה, מציאות עכשווית ונוסטלגיה.<ref name=":1"></ref>

האלבום יצא במהלך מלחמת חרבות ברזל. חברי הלהקה הצהירו שהם מוציאים את האלבום ב. הלהקה הקדישה את האלבום , ובפרט הקדישו את האלבום לחטופים הישראלים שנמצאים ברצועת עזה.<ref name=":2" />

הלהקה מתכננת סיבוב הופעות הקיץ לקידום האלבום החדש.<ref name=":0" />

== הרכב ==
האלבום מכיל בסך הכל 10 שירים, מתוכם שני שיתופי פעולה - אחד עם עדן דרסו והשני עם חוה אלברשטיין.<ref name=":2" /> את המילים לשירים כתבה והלחינה סולנית הלהקה דורון טלמון. חלק מהשירים הולחנו גם על ידי חבר הלהקה מתי גלעד וחלקם היו שיתופי פעולה עם אמנים נוספים כמו עדן דרסו ויובל מעיין. לאלבום הפקה מוזיקלית מגוונת של מפיקים שונים ביניהם מתן אגוזי, יובל מעיין, גיל לנדאו, עידו אוחיון, טהר שפי, רועי אביטל ועדי רותם.<ref name=":0" />

האלבום מלווה בקליפים המאחדים את הסינגלים מבחינה ויזואלית, תוך שהם מאפשרים הצצה לעולמות שונים.<ref name=":1" />

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2024
קטגוריה:אלבומי ג'יין בורדו
קטגוריה:אלבומים בעברית
קטגוריה:אלבומי פולק
קטגוריה:אלבומי קאנטרי
מחול המוות (פליקס נוסבאום, 1944)

"מחול המוות" הוא ציור מעשה ידי הצייר היהודי-גרמני פליקס נוסבאום. זוהי יצירתו האחרונה, אותה צייר בעת מנוסתו מהנאצים.<ref name=":0"></ref>

== תיאור התמונה ==
"מחול המוות", יצירתו האחרונה של נוסבאום, צוירה בצבעי שמן על קנבס. התמונה מתארת את חוסר התקווה במצב, כפי שנוסבאום חווה. בתמונה נראית תזמורת בה הנגנים הם שלדים המנגנים בכלי נגינה. הבמה היא אזור הריסות. ייתכן שהיא מבטאת את הרס החברה המודרנית, חברה של תרבות בה יש מדע, אמנות ומוזיקה. על הארץ זרוקים ומפוזרים חלקי יצירה, ספרים, פריטי אמנות המשקפים את המדע והאמנות שנהרסו. דמות יחידה יושבת מתחת לשלד עם כנפיים, בין השלדים המנגנים, רזה, כחושה אך נראית חיה. ייתכן שיש בכך רמז לתקווה שחש נוסבאום, שיוכל להינצל, אך תקווה זו נמוגה. מחשבותיו של נוסבאום על המוות באות לידי ביטוי ביצירה זו.<ref name=":0" />

צורת הביטוי בתמונה היא פשוטה ולא מתחכמת. נראה כי לנוסבאום ברור שהקץ קרוב. הוא בוחר שלא לשכלל את צורת הביטוי שלו אלא להשתמש באמצעים פשוטים כדי לתאר את המוות והחידלון. בתמונה נראים חפצים מפוזרים וזרוקים, כאשר בין ההריסות מנגנת תזמורת של שלדים בכלי נשיפה. דמות אחת ישובה במרכז התמונה מביטה בעיניים מושפלות. הדמות היא כנראה דמותו של נוסבאום עצמו, מאחר שהתנוחה והזווית מופיעים בהרבה מהדיוקנאות העצמיים שלו, אלא שהפעם המבט מושפל.<ref name=":0" />

== ראו גם ==
* הפליט

==הערות שוליים==

קטגוריה:ציורים בעלי מוטיב יהודי
קטגוריה:ציורים מהמאה ה-20
קטגוריה:השואה באמנות
קטגוריה:המוות בתרבות ובאמנות
קטגוריה:מחול
באמאשל'ך (סרט)

באמאשל'ך (באנגלית: Snatched - חטופות) הוא סרט קומדיה והרפתקאות אמריקאי משנת 2017 בבימויו של ג'ונתן לוין, עם גולדי הון ואיימי שומר בתפקידים הראשיים.

העלילה היא על אם ובת שנחטפות לשם כופר ומצליחות לברוח בתוך הג'ונגלים של אקוודור.

הסרט הצליח מסחרית, גולדי הון הייתה מועמדת לפרס פטל הזהב כשחקנית המשנה הגרועה ביותר.

==תקציר העלילה==
לינדה מידלטון (גולדי הון) היא אם יחידנית לאמילי (איימי שומר) וג'פרי (אייק ברינהולץ). אמילי היא טיפוס סוער, אוהבת בילויים וטיולים. ג'פרי הוא ביישן ואוהב להסתגר בבית, סובל מאגורפוביה.

אמילי קונה זוג כרטיסים לאקוודור אבל בן זוגה נוטש אותו והיא מפצירה בלינדה שתצטרף אליה. לאחר סירוב, מסכימה לינדה, ג'פרי נשאר בבית.

במלון באקוודור מתחיל צעיר נאה דובר אנגלית בשם ג'יימס (טום בייטמן) לחזר אחרי אמילי והיא נענית לו בשמחה. בשלב מתקדם הוא מזמין את לינדה ואמילי לסיור בג'ונגל. הן לא משערות שהוא עובד בשירות עבריינים.

באמצע הסיור הן נחטפות על ידי כנופייתו של מורגדו (אוסקא ג'נדה) שמתקשר לג'פרי ודורש כופר של 100.000 דולר. בהמשך הן מצליחות להימלט, תופסות טרמפ אבל אחיינו של מורגדו רודף אחריהן ואמילי מחסלת אותו במכת את. הן מגיעות לטייל אמריקאי בשם רוג'ר סימונס (כריסטופר מלוני) שמסכים להעביר אותם בנהר. אחיו של מורגדו מגיע עם חבריו כדי לתפוס אותן אך אמילי הורגת אותו ביריית צלצל. הם נסים לספינה אך מורגדו שאכול נקמה על מות אחיו ואחיינו ממשיך לרדוף אחריהם.

בינתיים מתקשר ג'פרי למשרד החוץ אבל הפקיד מורגן ראסל (בשיר סלהודין) מסרב בתחילה לעזור לו. סימונס נופל מצוק ונהרג ושתיהן ממשיכות לבד בג'ונגל שם מקבלים אותם התושבים יפה ורופא הכפר מרפא את אמילי מתולעת שרשור גדולה שנמצאת בקיבתה. הן ממשיכות לכיוון בוגוטה אך מורגדו מצליח לתפוס את לינדה. אמילי מבקשת מרות (ונדה סייקס) ומבארב (ג'ואן קיוזאק) שאותן הכירה באקוודור, לתפוס את ג'יימס כדי לאתר את מקומה של לינדה. הן תופסות אותו ולאחר "שכנוע" הוא מגלה. אמילי חודרת לשם בהיחבא, משחררת את אמה והן בורחות אך נתפסות על ידי מורגדו שמתכונן לחסל אותן. ברגע זה מגיע מסוק אמריקאי עם ג'פרי, מורגן ראסל ולוחמים שמשתלטים על העבריינים ומצילים אותן.

כעבור שנה - אמילי ולינדה מבלות בקואלה לומפור. גבר דובר אנגלית מנסה להתחיל עם לינדה אך היא מסרבות והן ממשיכות לרקוד.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|גולדי הון
|לינדה מידלטון
|
|-
|איימי שומר
|אמילי מידלטון
|
|-
|אייק ברינהולץ
|ג'פרי מידלטון
|
|-
|ונדה סייקס
|רות
|
|-
|ג'ואן קיוזאק
|בארב
|
|-
|טום בייטמן
|ג'יימס
|
|-
|כריסטופר מלוני
|רוג'ר סימונס
|
|-
|אוסקר ג'נדה
|מורגדו
|עבריין בכיר
|-
|בשיר סלהודין
|מורגן ראסל
|פקיד במשרד החוץ
|}

==קישורים חיצוניים==

*[https://www.youtube.com/watch?v=QcyeYFXdHNQ קדימון לסרט], באתר יוטיוב
*[https://www.youtube.com/watch?v=RP-wPsc8C18 סצנת המלון באקוודור] באתר יוטיוב

קטגוריה:סרטי 2017
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי הרפתקאות אמריקאיים
קטגוריה:סרטי פוקס המאה ה-20
אינה וולף (זמרת)

כריסטינה גנהל (נולדה ב-9 באוקטובר 1954), הידועה בשמות הבמה שלה אן-כריסטי, כריסטינה סימון ואינה וולף, היא זמרת ומלחינה אוסטרית.

== קורות חייה ==
במהלך שנות ה-70 של המאה ה-20 הוציאה וולף את יצירותיה תחת שם הולדתה או תחת שמות הבמה הקודמים שלה, אן-כריסטי וכריסטינה סימון. היא נבחרה לייצג את אוסטריה באירוויזיון 1979, שנערך בירושלים, עם השיר "Heute in Jerusalem". את מילותיו חיבר אנדרה הלר בהתאם ללחן שהכין פיטר וולף. היא הגיעה למקום ה-18 והאחרון עם חמש נקודות בלבד.

במהלך העשור הבא עברה וולף להתגורר בארצות הברית, ולהתפרנס ככותבת שירים. היא עבדה עם אמנים רבים, דוגמת שיקגו, פול יאנג, סרז'יו מנדז, נטלי קול, האחיות פוינטר וניק קרשו. הלהיט הגדול ביותר שכתבה היה "Sara" בביצוע להקת Starship. השיר דורג במקום הראשון במצעד הבילבורד הוט 100.

בשנת 1994 שבה וולף לאוסטריה, והמשיכה להקליט יצירות חדשות. ב-2014 ערכה קונצרט בעיירה באוסטריה.

== קישורים חיצוניים ==
* 

== הערות שוליים ==

קטגוריה:זמרות אוסטריות
קטגוריה:נציגי אוסטריה באירוויזיון
קטגוריה:משתתפי אירוויזיון 1979
קטגוריה:ילידות 1954
קאצ'ורי

קאצ'ורי (בהינדי: कचौड़ी; באנגלית: Kachori) הוא בצק מטוגן הממולא בדאל או בצל, מקורו מראג'סטאן והוא נפוץ גם במדינות תת-היבשת ההודית<ref></ref><ref></ref>.

המאכל עשוי מתבשיל דאל או בצל, כוסברה, אבקת צ'ילי ומלח שאותם מערבבים יחד וממלאים לכיסוני בצק העשויים מקמח מאידה ולאחר מכן מטגנים בשמן עמוק<ref></ref>.

הקאצ'ורי נחשב למנה ראשונה ונהוג לאכול אותה חמה וחריפה ולצד צ'אטני תמרהינדי מתוק או נענע וצ'ילי<ref></ref>.

== גרסאות ==
לקאצ'ורי גרסאות שונות ומלבד הגרסה הרגילה קיימות על בסיס יוגורט ופירות יבשים.
* פיאז קאצ'ורי (Pyaaz Kachori) - גרסה הנפוצה באזור ג'ודפור ומכילה בצל מתובל<ref></ref>.
* ראג' קאצ'ורי (Raj Kachori) - גרסה הנפוצה באזור רג'אסטאן ומכילה יוגורט, צ'אטני כוסברה, תמרהינדי ורימון<ref></ref><ref></ref>.
* קוטה קאצ'ורי (Kota Kachori) - גרסה המכילה דאל צהוב, כמון, זנגביל, צ'ילי ירוק, כורכום וכוסברה ומקורה בעיר קוטה<ref></ref>.
* מאווה קאצ'ורי (Mawa Kachori) - גרסה מתוקה המכילה פירות יבשים ונטבלת בסירופ סוכר<ref></ref>.

== קישורים חיצוניים ==

* [https://www.iris-matkonim.com/קצורי-תפוא/ מתכון להכנת קאצ'ורי תפוח אדמה], באתר Iris-Matkonim
* [https://www.dvarimbealma.com/2020/07/6375 מתכון להכנת קאצ'ורי אפונה], באתר Dvarimbealma

== הערות שוליים ==

קטגוריה:המטבח ההודי
קטגוריה:המטבח הצמחוני
קטגוריה:המטבח האסייתי
קמח מאידה

קמח מאידה (בהינדי: मैदा; באנגלית: Maida) הוא קמח חיטה שמקורו במדינות תת-היבשת ההודית<ref></ref><ref></ref>.

הקמח עשוי מהאנדוספרם שבצמח הנחשב לרקמת מזון האוגרת בתוכה פחמימות, שומנים וחלבונים הדרושים להזנת הנבט<ref></ref><ref></ref><ref></ref>.

קמח המאידה משמש להכנת לחמים, מאפים ומהווה בסיס להכנת מאכלים שונים: קאצ'ורי, נאן, בהטורה ופורי.

פירוש המילה "מיידה" (Maida) היא מטחנה והיא נגזרת מהמילה ההינדית מיל (Mill).

== קישורים חיצוניים ==

* [https://bakerpedia.com/ingredients/maida-flour/ מידע על קמח המאידה], באתר Bakerpedia

== הערות שוליים ==

קטגוריה:קמח
קטגוריה:מגדנאות
קטגוריה:המטבח ההודי
קטגוריה:המטבח הפקיסטני
גירוי מיני

[[אזורים ארוגניים בבני אדם]]גירוי מיני הוא כל גירוי שגורם לעוררות מינית או משמר אותה.

המונח גירוי מיני מרמז על גירוי של איברי המין, אך עשוי לכלול גם גירוי של אזורים אחרים בגוף, גירוי חושי (כגון ראייה או שמיעה)<ref name=":0"></ref> וגירוי דמיוני (למשל, קריאה או העלאת פנטזיות).<ref></ref> הגירוי יכול להיעשות על-ידי האדם עצמו בעזרת אוננות או על ידי בן זוג.

גירוי מיני פיזי כולל נגיעה, נישוק, ליקוק או מניפולציות אחרות של איברי המין, השדיים, או אזורים ארוגניים אחרים.<ref></ref> גירוי מספק של הפין או הדגדגן יביא בדרך כלל לאורגזמה.<ref name="Kenneth Mah"></ref>

גירוי חושי כולל צלילים או מראות של תכנים ארוטיים, פעילות מינית או יחסי מין.<ref name=":0" /> מבין הגירויים החושיים, גירויים ויזואליים הם בין הגירויים המעוררים ביותר.<ref name=":1"></ref> מקובל לחשוב שגברים מגיבים חזק יותר מנשים לגירויים מיניים ויזואליים. לראיה, רוב בולט של צרכני הפורנוגרפיה הם גברים.<ref name=":1" /> בתגובה לגירויים ויזואליים, גברים מושפעים יותר ממין השחקנים, בעוד נשים מושפעות יותר מההקשר של המצב המצולם.<ref name=":1" /> גם צלילים וקולות יכולים לשמש כגירוי מיני מעורר.<ref></ref>

גירויים מיניים לא חייבים להיות נוכחים פיזית, או חושית. ניתן גם לדמיין אותם, למשל דרך פנטזיות מיניות.<ref name=":4"></ref>

== ראו גם ==
* שפיכה
* עורלת הדגדגן

== הערות שוליים ==

קטגוריה:מיניות
ג'ייסון קון

ג'ייסון קון (באנגלית: Jason Koon; נולד ב-14 באוגוסט 1985) הוא שחקן פוקר אמריקאי אשר זכה בצמיד אליפות העולם בפוקר ובעשרה גביעי סבב טריטון, ונכון למאי 2024 ממוקם במקום הרביעי בכל הזמנים בזכיות מטורנירים.

==ביוגרפיה==
קון בעל תואר שני בכלכלה ומנהל עסקים מאוניברסיטת וסליאן שבוירג'יניה המערבית, שם השתתף בקבוצת הריצה של האוניברסיטה כאצן 100 ו-200 מטר. לאחר שנפצע ולא היה יכול להתחרות יותר, חברו לחדר לימד אותו פוקר.

ב-2010 קון החל לשחק בטורנירים במסגרת אליפות העולם בפוקר ובשנתו הראשונה סיים פעמיים בכסף, בשני טורנירים בעלי עלות כניסה של 2,000 דולר. ב-2012 הגיע לראשונה לשולחן גמר בטורניר במסגרת הסבב, כאשר סיים במקום השני בטורניר Heads-up משולב טקסס הולדם ואומהה הולדם. הוא ממעט לשחק בטורנירים בעלי עלות כניסה אשר נמוכים מ-10,000 דולר ומשתתף קבוע בטורנירים בעלי עלות כניסה גבוהים במיוחד.

ב-2016 זכה לראשון בפרס בשווי מיליון דולר או יותר בטורניר אחד, כאשר ניצח בטורניר המרכזי של סבב SHRPO בפלורידה, וזכה במיליון דולר.

את זכייתו הגדולה ביותר עשה ב-2018 כאשר ניצח בטורניר Short Deck במונטנגרו, כחלק מסבב טריטון, וזכה בפרס של 3.6 מיליון דולר. ניצחון זה היה זכייתו הראשונה בגביע סבב טריטון, ובהמשך זכה בסך של 10 גביעים, והוא במקום הראשון של זוכי הגביעים של הסבב.

במשך שנים רבות נחשב לשחקן הפוקר הטוב בעולם שעדיין לא זכה בצמיד אליפות העולם בפוקר, עד שב-2021 זכה בטורניר Heads-up במסגרת הסבב, בעל סך כניסה של 25 אלף דולר ובפרס של 244 אלף דולר.

נכון למאי 2024, קון זכה בסך של כ-56.7 מיליון דולר מטורנירי פוקר, כשמתוכם כ-3.2 מיליון דולר בסבב אליפות העולם, והוא במקום הרביעי בכל הזמנים בזכיות מטורנירים.

===צמידי אליפות העולם בפוקר===
{| class="wikitable"
!שנה
!טורניר
!פרס
|-
| 2021
| dir="ltr" | $25,000 Heads Up No-Limit Hold'em Championship
| $243,981
|}

==קישורים חיצוניים==

== הערות שוליים ==

קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מארצות הברית
קטגוריה:זוכי גביע סבב טריטון
קטגוריה:אמריקאים שנולדו ב-1985
בהטורה

בהטורה (בהינדי: भटूरा; באנגלית: Bhatura) הוא לחם הודי המטוגן בשמן עמוק, עשוי מקמח מאידה מלא ונפוץ במדינות תת-היבשת ההודית.

הלחם נחשב למאכל רחוב ובדרך כלל אוכלים אותו כארוחת בוקר או חטיף ונהוג להגיש אותו לצד יוגורט, מלפפון חמוץ, קארי חומוס, פורי בהאג'י או מנות מתוקות.

לחם הבהטורה דומה במרקמו ללחם הפורי המטוגן אך הוא עשוי ממחמצת וגדול ממנו פי שלשה<ref></ref><ref></ref>.

למאכל גרסאות שונות ומלבד הגרסה הבסיסית, קיימת גם גרסה במילוי תפוח אדמה או גבינת פניר וגרסה לא מטוגנת הנקראת קולצ'ה.

== ראו גם==
* פורי
* נאן
* רוטי
* פאראטה

== קישורים חיצוניים ==

* [https://www.vegrecipesofindia.com/bhatura-recipe-bhature-bhatura/ מתכון להכנת בהטורה], באתר Vegrecipesofindia

== הערות שוליים ==

קטגוריה:המטבח הפקיסטני
קטגוריה:המטבח הצמחוני
קטגוריה:המטבח ההודי
קטגוריה:לחם
אוסטריה באירוויזיון 1979

אוסטריה השתתפה באירוויזיון 1979, שהתקיים בירושלים, עם השיר "Heute in Jerusalem" בביצוע הזמרת האוסטרית כריסטינה סימון. זו הייתה השתתפותה ה-18 של המדינה בתחרות הזמר של האירוויזיון.

== רקע ==
קדם לאירוויזיון 1979 השתתפה אוסטריה 17 פעמים בתחרות מאז הצטרפותה ב-1957. את ניצחונה הראשון רשמה באירוויזיון 1966, אז נשלח אודו יורגנס עם השיר "Merci, Chérie". אל המקום האחרון הגיעה שלוש פעמים שונות: בשנת 1957 עם השיר "" מאת בוב מרטין, ובשנים 1962–1963 עם "Sehnsucht" של ג'ימי מקוליס ו-"Nur in der Wiener Luft" בביצוע אלאונורה שוורץ. אוסטריה נעדרה מהתחרות בשנים 1969–1970 ו-1973–1975. באירוויזיון 1978 הגיעה להקת ספרינגטיים עם השיר "Mrs. Caroline Robinson" למקום ה-15 עם 14 נקודות.

== לפני האירוויזיון ==
תאגיד השידור האוסטרי בחר באופן פנימי את כריסטינה סימון לייצוג המדינה באירוע האירוויזיון הקרוב. שירה, "Heute in Jerusalem", יצא לאור בהמשך שנת 1979. מילותיו עוסקות סביב הכמיהה לשלום בעיר ירושלים.

== באירוויזיון ==
המהדורה ה-24 של האירוויזיון התקיימה בירושלים שבישראל, והורכבה מ-19 מדינות משתתפות שהופיעו בערב אחד ב-31 במרץ 1979. על פי סדר ההופעות, שובצה אוסטריה כמדינה ה-18, לפני בטי מיסייגו הספרדייה ואחרי להקת בלאק לייס הבריטית. עם תום ספירת הקולות דורגה אוסטריה במקום ה-18 והאחרון עם 5 נקודות.

=== נקודות שהוענקו לאוסטריה ===

=== נקודות שהוענקו מאוסטריה ===

== הערות שוליים ==

קטגוריה:אוסטריה באירוויזיון
קטגוריה:מדינות באירוויזיון 1979
PokerNews

PokerNews הוא אתר אינטרנט המסקר פוקר מרחבי העולם, המציג כתבות על התעשייה, מידע על טורנירים, ראיונות ועוד. האתר מנוהל על ידי חברת "iBus Media", אשר בבעלות חברת ההימורים הקנדית "The Stars Group".

== היסטוריה ==
PokerNews הוקם ב-2002 על ידי איש העסקים, פוליטיקאי ושחקן הפוקר הליטאי אנטנאס גווגה. האתר פעל בשפה האנגלית והתמקד בפוקר בארצות הברית. בהמשך השנים הושקו גרסאות בשפות רבות והאתר החל לסקר את כל סבבי הפוקר הגדולים בעולם. החל מ-2007 הוכרז שהאתר יהיה המסקר הבלעדי של אליפות העולם בפוקר.

במהלך השנים גווגה מכר חלקים מבעלותו באתר לחברת "iBus Media", עד שב-2017 הפכה לבעלת המניות העיקרית.

==קישורים חיצוניים==
* 

==הערות שוליים==

קטגוריה:אתרי אינטרנט שהושקו ב-2002
קטגוריה:פוקר
אמוניום פרכלורט

מראה התרכובת
אמוניום פרכלוראט (באנגלית: Ammonium perchlorate, או "AP") היא תרכובת אי-אורגנית, שהיא סוג של פרכלורט בעלת הנוסחה הכימית . זהו מוצק חסר צבע או לבן המסיס במים, המהווה מחמצן רב עוצמה. בשילוב עם דלק, ניתן להשתמש בו כחומר להנעה רקטית. חוסר היציבות שלו גרם למספר תאונות לאורך ההיסטוריה.

== ייצור ==
אמוניום פרכלורט (AP) מיוצר על ידי תגובה בין אמוניה לחומצה על-כלורית. תהליך זה הוא הדרך העיקרית לייצור תעשייתי של חומצה פרכלורית. ניתן לייצר את המלח גם על ידי תגובת מטתזה של מלחי אמוניום (אמניום כלוריד) עם נתרן פרכלורט. תהליך זה מנצל את המסיסות הנמוכה יחסית של NH <sub>4</sub> ClO <sub>4</sub>, שהיא כ-10% מזו של נתרן פרכלורט.

ה-AP מיוצר כגביש בצורת מעוינון חסרי צבע.

== פירוק ==
כמו רוב מלחי האמוניום, אמוניום פרכלורט מתפרק לפני התכה. חימום מתון מביא לייצור מימן כלורי, חנקן, חמצן ומים.

: 4 NH <sub>4</sub> ClO <sub>4</sub> → 4 HCl + 2 שימוש <sub>2</sub> + 5 O <sub>2</sub> + 6 H <sub>2</sub> O

הבעירה של AP מורכבת למדי ונחקרת בהרחבה. גבישי AP מתפרקים לפני ההתכה, למרות ששכבה נוזלית דקה נצפתה על משטחי גביש במהלך תהליכי בעירה בלחץ גבוה. <ref></ref> חימום חזק עלול להוביל לפיצוצים. תגובות שלמות לא משאירות שאריות. גבישים טהורים אינם יכולים להחזיק להבה מתחת ללחץ של 2 פסקל.

AP הוא מחמצן בדרגה 4 (יכול לעבור תגובה נפיצה) עבור גודלי חלקיקים מעל 15 מיקרומטר <ref>NFPA 400: Hazardous Materials Code, 2010</ref> והוא מסווג כחומר נפץ עבור גדלים של חלקיקים פחות מ-15 מיקרומטר. <ref>NFPA 495: Explosive Materials Code, 2010</ref> <ref>"Development of an Enhanced Hazard Classification System for Oxidizers Research Project, Technical Report", Safety Engineering Laboratories, Inc., The Fire Protection Research Foundation, 13 April 2006</ref>

== יישומים ==
השימוש העיקרי באמוניום פרכלורט הוא בייצור דלק מוצק להנעה. <ref>[http://www.itrcweb.org/Documents/PERC-1.pdf "Perchlorate: Overview of Issues, Status, and Remedial Actions"] , ITRC, September 2005</ref> כאשר AP מעורבב עם דלק (כמו אבקת אלומיניום ו/או עם מקשר אלסטומרי), הוא יכול ליצור בעירה מתמשכת בלחצים הרבה מתחת ללחץ האטמוספירי. זהו חומר מחמצן חשוב עם היסטוריה של עשרות שנים של שימוש בהנעת רקטות עם דלק מוצק - שיגור לחלל (כולל מנוע הרקטות המוצק של מעבורת החלל), רקטות צבאיות וחובבים בעלות הספק גבוה, כמו גם בזיקוקים מסוימים.

כמה דבקי אפוקסי "שבירים" מכילים תרחיפים של AP. עם חימום ל-300&nbsp;מעלות צלזיוס, ה-AP מפרק את הדבק האורגני, ושובר את המפרק המוצק.

== רעילות לאדם ==
הפרכלורט עצמו מכיל רעילות חריפה קטנה. לדוגמה, לנתרן פרכלורט יש LD<sub>50</sub> של 2-4&nbsp;גרם/ק"ג והוא נעלם במהירות לאחר בליעה. עם זאת, הוכח כי חשיפה כרונית לפרכלורטים, אפילו בריכוזים נמוכים, גורמת לבעיות שונות של בלוטת התריס, שכן היא נספגת במקום יוד.

== שימוש על ידי ארגוני טרור ==
כחלק מייצור של רקטות וחומרים להנעה רקטית ברצועת עזה, החמאס מייצר אמוניום פרכלורט במתקנים שונים, בעזרת אמניום כלוריד, לפחות מאז 2008.

==קישורים חיצוניים==

== הערות שוליים ==

קטגוריה:כלור: תרכובות
קטגוריה:חנקן: תרכובות
קטגוריה:מימן: תרכובות
מאלאי

מאלאי (בהינדי: मलाई; באנגלית: Malai) הוא חלב קרוש הודי הנפוץ במטבחי מדינות תת-היבשת ההודית<ref></ref>.

החלב הקרוש הוא השכבה הנוצרת על פני חלב מבושל בשלב הקירור, מרקמו של המלאי בהתאם להכנתו ולכמות השומן בחלב<ref></ref>.

חלב המאלאי משמש להכנת קינוחים ומהווה בסיס להכנת מאכלים שונים: קולפי, מקאן מאלאי, ראס מאלאי, פאלאק מלאי, מורג מקאני, מלאי כופתה ועוד<ref></ref><ref></ref>.

פירושה של המילה מאלאי היא קרם בשפת ההינדי.

== ראו גם ==
* קאימק
* קשטה
* ג'יבנה
* שמנת

== קישורים חיצוניים ==

* [https://food.ndtv.com/recipe-malai-kofta-hindi-951349 מתכון להכנת כופתה מאלאי], באתר Ndtv

== הערות שוליים ==

קטגוריה:המטבח ההודי
קטגוריה:קינוחים
קטגוריה:מוצרי חלב
הייל אפלמן

הייל אייזק אפלמן (באנגלית: Hale Isaac Appleman נולד; 17 באוגוסט 1986) הוא שחקן אמריקאי.

== ביוגרפיה ==
אפלמן גדל במנהטן, ניו יורק. הוא בילה ארבעה קייצים במחנה הקיץ לאמנויות הבמה "French Woods" ולמד בבית הספר התיכון פיורלו ה. לה גוארדיה. <ref></ref> לאחר שלמד באוניברסיטת קרנגי מלון במשך "שנה וחודש או חודשיים", הוא נשר כדי לשחק בסרט <ref></ref>.

== קריירה ==

בשנת 2006 שיחק בסרט "Beautiful Ohio". שנה לאחר מכן שיחק בסרט, שיניים.

בשנת 2008 שיחק בסרט "פדרו". בשנת 2011 שיחק בסרט "הטוראי רומיאו". שנה לאחר מכן שיחק בתפקיד חוזר בסדרת הטלוויזיה סמאש.<ref></ref>

בשנת 2022 שיחק בתפקיד חוזר בסדרת הטלוויזיה אימה אמריקאית: ניו יורק.

בתיאטרון שיחק אפלמן במחזות גן העדן האבוד של המחזאי קליפורד אודטס בתיאטרון הרפרטוארי האמריקאי. בשנת 2011, הוא גילם את בוב במחזה "Moonchildren" בפסטיבל התיאטרון בברקשייר.

== חיים אישיים ==
אפלמן אמר שהוא "בהחלט לא סטרייט" ותיאר את עצמו כקוויר. <ref></ref>

== פילמוגרפיה ==
=== קולנוע ===
{| class="wikitable sortable"
!שנה
! כותרת
!תפקיד
! class="unsortable" | הערות
|-
| 2006
|Beautiful Ohio
| אליוט
|
|-
| 2007
| שיניים
| טובי
|
|-
| 2008
| פדרו
| ג'אד
|
|-
| 2011
| טוראי רומיאו
| ג'וש נף
|
|-
| 2015
|White Orchid
| יפה תואר
|
|}

=== טלוויזיה ===
{| class="wikitable sortable"
!שנה
! כותרת
!תפקיד
! class="unsortable" | הערות
|-
| 2012
|סמאש
|זאק
| 2 פרקים
|-
| 2015–2020
| data-sort-value="Magicians, The" | הקוסמים
| אליוט ווא
| תפקיד ראשי
|-
| 2021
| למען האמת
| לאכלן
| 4 פרקים
|-
| 2022
| אימה אמריקאית: ניו יורק
| דניאל קנוביץ'
| 5 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אמריקאים שנולדו ב-1986
הוגו קלמפפנר

נבחרת צ'כוסלובקיה בכדורמים ב[[אולימפיאדת פריז (1924)]]
הוגו קלמפפנר (בצ'כית: Hugo Klempfner; 6 בינואר 1902 - 26 במרץ 1969) היה שחקן כדורמים יהודי-צ'כוסלובקי. הוא ייצג את ארצו בכדורמים בשתי אולימפיאדות (פריז 1924 ואמסטרדם 1928).

==קורות חיים==
קלמפפנר נולד וגדל בפראג. התאמן בקבוצת השחייה והכדורמים של הגיבור פראג.

===1924===
====שחקן כדורמים אולימפי==== 
באולימפיאדת פריז (1924) סיים עם נבחרת צ'כוסלובקיה בכדורמים במקום שישי. במשחק הראשון נבחרתו ניצחה את נבחרת יוון 6–1. במשחק השני נבחרתו ניצחה את נבחרת אירלנד 4–2. במשחק השלישי נבחרתו הפסידה לנבחרת בלגיה 1–5. בלגיה זכתה במדליית הכסף. במאבק על מדליית הארד נבחרתו הפסידה לנבחרת הונגריה 0–7.

בתחילת שנות ה-20 לא הייתה קבוצת כדורמים בהגיבור פראג ולכן הוא שיחק בקבוצת ספרטה פראג, בתפקיד שוער. בשנת 1926 חזר לקבוצתו לשחק כדורמים בקבוצת הגיבור פראג, איתה זכה בשנת 1928 באליפות צ'כוסלובקיה לראשונה בתולדותיה. 

===1928===
באולימפיאדת אמסטרדם (1928) סיים עם נבחרת צ'כוסלובקיה בכדורמים במקום תשיעי. הוא שיחק משחק אחד שבו הנבחרת שלו הפסידה לנבחרת בריטניה 2–4. לצידו בנבחרת שיחקו 6 שחקנים, ארבעה מהם יהודים: פרנטישק שולץ, קורט אפשטיין, פבל שטיינר ופרנטישק גטרויר.

במרץ 1939, שבועיים לפני הפרוטקטורט של בוהמיה ומוראביה הוא היגר עם משפחתו לאוסטרליה דרך, מרסיי, צרפת. 30 שנים לאחר מכן, ב-26 במרץ 1969 נפטר במלבורן.

== קישורים חיצוניים ==

קטגוריה:ספורטאים צ'כוסלובקים
קטגוריה:ספורטאי הגיבור פראג
קטגוריה:שחקני כדורמים יהודים
קטגוריה:שחיינים צ'כוסלובקים
קטגוריה:שחיינים אולימפיים יהודים
קטגוריה:ילידי 1902
קטגוריה:נפטרים ב-1969
ראס מאלאי

ראס מאלאי (בהינדי: रस-मलाई; באנגלית: Ras Malai) הוא קינוח הודי מתוק הנפוץ במטבחי מדינות תת-היבשת ההודית<ref></ref>.

הקינוח מורכב מכדורים של גבינת צ'אנה או פניר המבושלים במים חמים, מאלאי, הל, מי ורדים, חומץ ומיץ לימון ועליהם מוסיפים זעפרן ופיסטוקים<ref></ref>.

נהוג להגיש את הקינוח בפסטיבלים ובאירועים דתיים כשהוא קר או חם<ref></ref>.

פירושה של המילה ראס (रस) בשפת ההינדי הוא סירופ או מיץ<ref></ref>.

== ראו גם==
* גולאב ג'אמון
* פודינג אורז
* מקאן מאלאי

== קישורים חיצוניים ==

* [http://www.rotev.co.il/last_video.aspx?recipe_id=1169&recipe_title=ראס%20מאלאי%20-%20קינוח%20הודי%20חלבי&cat_1=גבינות&cat_2=אחרונות מתכון להכנת ראס מאלאי], באתר Rotev
* [http://www.yogaoflove.org/?p=7354 ראס מאלאי – ראסגולות במעדן קרם חלב], באתר יוגה של אהבה

== הערות שוליים ==

קטגוריה:המטבח ההודי
קטגוריה:קינוחים
סטטיסטיקות אונס

שיעורי אונס מדווחים ל-100,000 תושבים 2010–2012
נתונים סטטיסטיים על אונס ומעשי תקיפה מינית אחרים זמינים בדרך כלל במדינות מתועשות, והפכו מתועדים יותר בכל העולם. הגדרות לא עקביות של אונס, שיעורים שונים של דיווח, רישום, העמדות לדין והרשעות בגין אונס עלולים ליצור פערים סטטיסטיים, ולהביא לידי כך שסטטיסטיקות הנעשות על אונס ותקיפות מיניות יהיו מטעות ופחות אמינות.<ref name="Gordon2002"></ref><ref></ref>

== דוגמאות ==
במערכות משפט מסוימות, צורת האונס היחידה הנספרת היא גבר-אישה. סמכויות שיפוט מסוימות גם אינן מחשיבות את אקט החדירה כהכרחי להגדרה כאונס, מה שיוצר מחלוקת נוספת סביב סטטיסטיקות אונס.<ref></ref> ישנן מדינות שבהן אין הגדרה של אונס בין בני זוג נשואים.<ref></ref>

באופן כללי, אונס הוא פשע בתת-דיווח . שכיחות הסיבות לאי דיווח על אונס שונה בין המדינות. בין הסיבות: חשש מנקמה, חוסר ודאות אם אכן בוצע פשע או אם לפוגע הייתה כוונה לפגוע, חוסר רצון שאחרים יידעו על האונס, חוסר רצון שהפוגע יסתבך בצרות, חשש מהעמדה לדין של המתלונן או המתלוננת (למשל בשל חוקים נגד יחסי מין לפני נישואין), וספק בפועלה וסמכותה של מערכת אכיפת החוק המקומית.<ref></ref><ref></ref>

== מחקר ==
בסקר שנערך לאחרונה בקרב תלמידות בית ספר ב[[לוסקה, זמביה, 53% דיווחו שבנות בבית הספר שלהן חוו הטרדה מינית.]]
רוב מחקרי האונס והדיווחים עד כה הוגבלו לצורות אונס של גבר-אישה. בשנים האחרונות מתווספים מחקרים על צורות אונס גבר-גבר ואישה-גבר. עם זאת, כמעט לא נעשה מחקר על אונס אישה-אישה, זאת על אף העבודה שבחלק ממערכות המשפט ניתן לתבוע בגין אונס כזה.

== הערות שוליים ==

קטגוריה:אונס
פרד אנדל

פרד ג'ורג' אנדל (באנגלית: Fred George Aandahl; ) היה פוליטיקאי אמריקאי מדקוטה הצפונית, איש המפלגה הרפובליקנית, שכיהן כמושל דקוטה הצפונית ה-23 בשנים 1945–1951, ולאחר מכן ועד 1953 כחבר בית הנבחרים של ארצות הברית מטעמה.
==ראשית חייו==
פרד אנדל נולד בעיירה סביאה שבדקוטה הצפונית, כבנם של סורן "סאם" ג'. אנדל, מהגר מנורווגיה, ושל מאמי, סי. (לבית לאורי) אנדל, ילידת ארצות הברית. הוא סיים את לימודיו בבית הספר התיכון ליצ'וויל ולאחר מכן סיים את לימודיו באוניברסיטת דקוטה הצפונית ב-1921 והיה לחוואי. הוא עבד כמורה וכמנהל בית ספר, ובשנים 1922–1927 היה המפקח על בתי הספר בליצ'וויל. ב-1926 הוא נשא לאישה את לואלה ברק, ולשניים נולדו שלוש בנות.
==קריירה==
בשנים 1931, 1939 ו-1941 היה אנדל חבר הסנאט של דקוטה הצפונית. בשנים 1945–1951 הוא כיהן כמושל דקוטה הצפונית. במהלך תקופת כהונתו הוגנו משאבי הטבע במדינה וקודמו תוכניות שימור. ב-1950 נבחר אנדל לבית הנבחרים של ארצות הברית מטעם המפלגה הרפובליקנית, וכיהן בו בשנים 1951–1953. ב-1952 הוא התמודד בבחירות לסנאט של ארצות הברית. הוא נוצח על ידי הסנאטור המכהן ויליאם לנגר בבחירות המקדימות של הרפובליקנים. לאחר מכן הוא התמודד כמועמד עצמאי מול לנגר ומול מועמד המפלגה הדמוקרטית הרולד א. מוריסון, וסיים במקום השלישי עם 10 אחוזים מקולות המצביעים. בשנים 1953–1961 הוא היה עוזר מזכיר הפנים של ארצות הברית בשתי תקופות נשיאותו של דווייט אייזנהאואר.
==מותו==
פרד אנדל נפטר בפארגו, דקוטה הצפונית ב-7 באפריל 1966. הוא נטמן בבית הקברות הילסייד שבוואלי סיטי, דקוטה הצפונית.
==לקריאה נוספת==
<div style="direction: ltr;">
* [https://archive.org/details/biographicaldire0003unse/page/1184/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 3], Westport, Conn.; Meckler Books, 1978, p. 1184.
</div>

==קישורים חיצוניים==

* [https://www.nga.org/governor/fred-george-aandahl/ פרד אנדל] באתר אגודת המושלים הלאומית 
* 
* [https://politicalgraveyard.com/bio/a-abbot.html#512.33.87 פרד אנדל] באתר The Political Graveyard 
* 

קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הרפובליקנית
קטגוריה:חברי בית הנבחרים של ארצות הברית מדקוטה הצפונית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי האספה המחוקקת של דקוטה הצפונית
קטגוריה:אמריקאים ממוצא נורווגי
קטגוריה:אמריקאים שנולדו ב-1897
קטגוריה:אמריקאים שנפטרו ב-1966
נורמן ברנסדייל

קלרנס נורמן ברנסדייל (באנגלית: Clarence Norman Brunsdale; ) היה פוליטיקאי אמריקאי מדקוטה הצפונית, איש המפלגה הרפובליקנית, שכיהן כחבר הסנאט של מדינתו בשנים 1927–1935 ובשנים 1940–1951, כמושל דקוטה הצפונית ה-24 בשנים 1951 - 1957, וכסנאטור מטעמה מנובמבר 1959 ועד אוגוסט 1960.
==ראשית חייו==
קלרנס נורמן ברנסדייל נולד בעיירה שירברוק שבדקוטה הצפונית (כיום עיירת רפאים), כבנם של קנוט ה. ברנסדייל ואנה מרגרט (לבית נורדגארד) ברנסדייל, שניהם מהגרים מנורווגיה. הוא התחנך בבתי ספר ציבוריים ובאקדמיית ברפלט שבפורטלנד, דקוטה הצפונית. ב-1913 הוא סיים את לימודיו בלותר קולג' שבדקורה, איווה. הוא שב לפורטלנד, שם הוא לימד באקדמיית ברפלט ועבד באדמות החווה המשפחתית במחוזות טרייל וסטיל.
==קריירה==
בשנים 1927–1934, ושוב בשנים 1941–1951, כיהן ברנסדייל כחבר הסנאט של דקוטה הצפונית. הוא היה נציג חלופי לוועידה הארצית של המפלגה הרפובליקנית מטעם מדינתו ב-1940, וחבר הוועדה הרפובליקנית הלאומית בשנים 1948–1952. בשנים 1951–1957 הוא כיהן כמושל דקוטה הצפונית, ומנובמבר 1959 ועד אוגוסט 1960 כסנאטור מטעמה. כמושל, היה ברנסדייל תומך נלהב במיזמי פיתוח למים. במהלך תקופת ממשלו הושלמה בנייתו של סכר גריסון ובית המחוקקים המדינתי הקים את גוף שימור ההטיה של גריסון. שנות ה-50 הראשונות עמדו גם בסימן של הקמת מחלקת הכבישים המדינתית והעברת חקיקה בנוגע לכבישים ראשיים. נושאי החינוך, החקלאות ובריאות הנפש היו גם הם סוגיות שהיו חשובות לברנסדייל. ב-1959 מונה ברנסדייל לאייש מושב בסנאט של ארצות הברית שהתפנה בעקבות מותו של הסנאטור והמושל לשעבר ויליאם לנגר. בתקופת כהונתו הקצרה בסנאט הצביע ברנסדייל בעד חוק זכויות האזרח של 1960. בבחירות המיוחדות שהתקיימו באותה שנה לבחירת סנאטור קבוע לאיוש מושב זה, לא היה ברנסדייל מועמד, ובמקומו נבחר קוונטין ברדיק.
==חיים אישיים==
ב-1925 נשא ברנסדייל לאישה את קארי לג'ורד, ולשניים נולדו שתי בנות. נורמן ברנסדייל נפטר בעיר מייוויל שבדקוטה הצפונית ב-27 בינואר 1978. הוא נטמן בבית הקברות של העיר.
==לקריאה נוספת==
<div style="direction: ltr;">
* [https://archive.org/details/biographicaldire0003unse/page/1184/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 3], Westport, Conn.; Meckler Books, 1978, p. 1185.
</div>

==קישורים חיצוניים==
* [https://www.nga.org/governor/c-norman-brunsdale/ נורמן ברנסדייל] באתר אגודת המושלים הלאומית 
* 
* [https://politicalgraveyard.com/bio/bruns-bruyn.html#255.17.81 נורמן ברנסדייל] באתר The Political Graveyard 
* 

==הערות שוליים==

קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הרפובליקנית
קטגוריה:חברי הסנאט של ארצות הברית מדקוטה הצפונית
קטגוריה:סנאטורים חברי המפלגה הרפובליקנית
קטגוריה:חברי האספה המחוקקת של דקוטה הצפונית
קטגוריה:אמריקאים ממוצא נורווגי
קטגוריה:אמריקאים שנולדו ב-1891
קטגוריה:אמריקאים שנפטרו ב-1978
עמיקם כהן

עמיקם כהן (נולד ב-1948 בנחלת יהודה) הוא מייסד ומנכ״ל פרטנר תקשורת מ-1998 עד 2006, ומנהל פעילות המים של קבוצת האצ׳יסון החל מ-2008.

== קריירה ==
עמיקם כהן נולד בנחלת יהודה. למד בגימנסיה של ראשון לציון במגמה הריאלית, ושירת כקצין בחיל שריון. לאחר השירות בצה"ל סיים תואר ראשון בהנדסת תעשייה וניהול באוניברסיטת באר שבע. לאחר מכן ניהל את אגף הנדסת הייצור בחברת אורלייט (חברת ייצור נשק). לאחר מכן עבד כמנהל אגף הנדסת ייצור בתחום המרכזיות הציבוריות בחברת תדיראן תקשורת. בהמשך עבר לתפקיד מנכ״ל חטיבת המקררים והמזגנים של תדיראן.

ב-1991 נבחר לנהל את קבוצת שטראוס, וב-1996 ניהל את חברת עלית. ב-1998 ייסד את חברת פרטנר תקשורת וכיהן בה כמנכ"ל. הוא סיים את התפקיד בשנת 2006.

ב-2008 החל לנהל את פעילות המים של קבוצת האצ'יסון, וב-2009 מונה ליו״ר מועצת המנהלים של אל על וכיהן בתפקיד עד שנת 2017. הוא המשיך לכהן כדירקטור בחברה.

==חיים אישיים==
מתגורר בכפר שמריהו.

==לקריאה נוספת==
* עמיקם כהן, בגלל שההר שם: הסיפור שמאחורי ההצלחה של orange, הוצאת משכל, 2007

== קישורים חיצוניים ==
* 
* 
* 
==הערות שוליים==

קטגוריה:ישראלים שנולדו ב-1948
קטגוריה:מנכ"לים ישראלים
קטגוריה:פרטנר תקשורת
קטגוריה:בוגרי אוניברסיטת בן-גוריון בנגב
קטגוריה:יושבי ראש אל על
קטגוריה:מנהלי שטראוס גרופ
שם ונר

נרות עמותת שם ונר
שם ונר היא עמותה ישראלית הפועלת להנצחת תודעת השואה באמצעות פעילות ציבורית, חינוך וחקר השואה. העמותה מעניקה מלגות ותומכים בעוסקים במחקר והנצחת השואה.

==היסטוריה==
העמותה נוסדה בשנת 2013 בידי אלישה יעקובי שסביה עזבו את גרמניה לפני פרוץ מלחמת העולם השנייה אך הורי בעלה הם ניצולי מחנה הריכוז אושוויץ. יעקובי רצתה לקשר את סיפורי נספי השואה, שלא זכו להנצחה מכבדת וסיפורם נשכח לעומת קורות הניצולים ששרדו ובכך העלתה את המודעות לפרטי הנספים.

תחומי הפעילות בעמותה הם מיזם שם ונר, הדרכת בני נוער בבתי הספר וקידום ערכי התנועה בתפוצות. כמו כן, פועלת העמותה לגיוס תרומות להרחבת חינוך והגברת המודעות לשואה.

מאגר השמות של העמותה שהוזן בהתנדבות בידי הציבור נפרד מהמאגר הקיים ביד ושם אך פועל בשיתוף עמם משנת 2023. במאגר נכללים למעלה מ-300 אלף שמות שהזינו בני המשפחה של הניצולים, מכרי הקורבנות ומקורות מידע אחרים.

==מיזם שם ונר==
העמותה הקימה את מסורת הדלקת נר זיכרון ייחודי, המחולק לציבור ללא עלות, ועליו מופיעים פרטים אישיים של אחד מנספי השואה המופיע במאגר השמות בעמותה. על גבי הנר מודבקת תווית עם שמו של אדם שנסה בשואה ופרטים ביוגרפיים עליו, ככל שנודע, בהם שמו, מקום הולדתו, מקצועו ו-קוד QR המפנה לאתר אינטרנט שבו אפשר לקרוא מידע על אותו אדם. בעקבות התמעטות ניצולי השואה עם השנים עקב פטירתם, בשל גילם המבוגר וגם בשל טיפול לוקה, מטרת חלוקת הנרות היא יצירת מסורת לאומית שבה יודלקו נרות נשמה אישיים בערב יום הזיכרון לשואה ולגבורה לציון כל אחד מהנספים שלחלקם אף לא נותרו בני משפחה שינציחו את זכרם.

המיזם פועל ללא כוונת רווח.
הפרויקט נתמך בסיוע משרד החוץ ונכון לשנת 2021, הודלקו למעלה מ-4 וחצי מיליון נרות זיכרון אישיים בהם במוסדות ציבור כבתי ספר, עיריות, בסיסי צה"ל, משכן הכנסת, ובית הנשיא.

הנרות מחולקים לדיפלומטים ישראלים ולשגרירים זרים בישראל. ביום השואה הבין-לאומי, שגריר ישראל באו"ם מוביל הדלקת נר משותפת עם השגרירים הזרים המשודרת בתקשורת.

העמותה משתפת פעולה עם גופים מסחריים גדולים ורשתות שיווק להפצת הנרות בהם שופרסל, רמי לוי, מרכזי קניות ועמותות אחרות.

צורת זיכרון ייחודית זו באה לידי ביטוי במיוחד בתקופת מגפת הקורונה בישראל בה לא הייתה אפשרות לטקסי הנצחה והנרות האישיים שדלקו בבתי אב אפשרו חיבור והנצחה בכל בית.
בשנת 2024, לקראת יום הזיכרון לחללי מערכות ישראל, ציירו תלמידי שדרות ותלמידי בי"ס תל"י אלמוג ממעלה אדומים תווית מיוחדת המציינת גם את נופלי מלחמת חרבות ברזל.

== קישורים חיצוניים ==
* 

* 
*[https://www.gov.il/he/pages/nameandcandel080421 עמותת "שם ונר"] באתר לשכת העיתונות הממשלתית
*
*
*
*
*
*

==הערות שוליים==

קטגוריה:ישראל: עמותות
קטגוריה:ארגונים חברתיים בישראל
קטגוריה:זיכרון השואה בישראל
אסטבאו ויליאן

אסטבאו ויליאן אלמיידה דה אוליביירה גונסלבס (בפורטוגזית: Estêvão Willian Almeida de Oliveira Gonçalves; נולד ב-24 באפריל 2007 בפרנקה שבברזיל) הוא כדורגלן ברזילאי המשחק בעמדת קשר הכנף בקבוצת פלמיירס מליגת העל הברזילאית.

== קריירת מועדונים ==
אסטבאו גדל במחלקות הנוער של קרוזיירו ופלמיירס. בשנת 2023 החל לשחק בקבוצה הבוגרת של פלמיירס במסגרת ליגת העל הברזילאית. ב-12 באפריל 2024 ערך את הופעת הבכורה שלו בגביע ליברטדורס, בניצחון 3-1 על ליברפול מונטווידאו במסגרת שלב הבתים לעונת 2024. במשחק זה הבקיע את שער הבכורה שלו במפעל.

== תארים ==
;פלמיירס
* אליפות ברזיל (1): 2023

== קישורים חיצוניים ==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני פלמיירס
קטגוריה:ברזילאים שנולדו ב-2007
מגנס אקליוש

מגנס אקליוש (בצרפתית: Maghnes Akliouche; נולד ב-25 בפברואר 2002 בטרנבלה-אן-פראנס שבצרפת) הוא כדורגלן צרפתי המשחק בעמדת הקשר ההתקפי בקבוצת מונקו מליגת העל הצרפתית.

== קריירת מועדונים ==
אקליוש נולד בצרפת, והוא ממוצא צרפתי-אלג'יראי. הוא גדל במחלקות הנוער של וילמומבל, טורסי ומונקו. בשנת 2020 החל לשחק בקבוצת המילואים של מונקו, וב-16 באוקטובר 2021 ערך את הופעת הבכורה שלו בקבוצה הראשונה של המועדון, בהפסד 2-0 לאולימפיק ליון במסגרת המחזור העשירי בליגת העל הצרפתית לעונת 2021/2022.

== קריירה בינלאומית ==
נכלל בסגל הנבחרת האולימפית של צרפת לטורניר הכדורגל באולימפיאדת פריז (2024).

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני מונקו
קטגוריה:כדורגלנים צרפתים באולימפיאדת פריז (2024)
קטגוריה:צרפתים שנולדו ב-2002
סמיון חייקין

סמיון חייקין (ברוסית: Семён Эммануилович Хайкин; 21 באוגוסט 1901, מינסק - 30 ביולי 1968, לנינגרד) היה פיזיקאי סובייטי ממוצא יהודי. מנצח בוריס חייקין הוא אחיו. ויקטור ארדוב הוא אחיו למחצה (מאשתו השנייה של אביו). פיזיקאי מויסיי חייקין היה בנו.

==קורות חיים==
חייקין נולד בשנת 1901 במינסק למשפחה יהודית. אביו היה אגרונום יליד זרסאי ואמו מורה לצרפתית ילידת וילנה. הם התחתנו בוילנה ובשנת 1901 עברו למינסק. סמיון חייקין למד בבית ספר יהודי-פרטי מיסודו של אביו. במהלך מלחמת העולם הראשונה המשפחה עברה לפנזה ובשנת 1919 התיישבה במוסקבה. בשנים 1919-1924 חייקין שירת בשורות הצבא האדום.

בשנת 1928 חייקין סיים לימודים באוניברסיטת מוסקבה והמשיך ללימודי תואר שלישי. הוא החל ללמד באוניברסיטה ובשנת 1935 מונה לפרופסור. הוא היה דיקאן הפקולטה לפיזיקה וראש קתדרה לפיזיקה כללית.

רוב מחקריו התרכזו בתחום חקר רדיו ושיטות לגילוי מיקום בעזרת גלי רדיו.

בשנת 1942 חייקין הציע שימוש בגלי רדיו באסטרונומיה.

בשנת 1945 חייקין החל לעבוד במכון לבדב לפיזיקה. החל משנת 1948 הוא ניהל הקמת רדיו טלסקופ ראשון של ברית המועצות. בשנת 1953 הוא עבר ללנינגרד והיה מנהל תחום רדיו-אסטרונומיה במצפה הכוכבים פולקובו.

בנו מויסיי חייקין היה פיזיקאי, פרופסור באוניברסיטה.

חייקין היה תלמיד של לאוניד מנדלשטם. הוא היה בין התורמים העיקריים של כרך מס' 3 בספר ללימוד פיזיקה של גריגורי לנדסברג.

על פעילותו בתחום המדע הוענדק לו עיטור הדגל האדום של העמל בשנת 1953 ומדליית זהב על שם פופוב השנת 1965.

בשנת 1944 הוא חתם על "מכתב 14 חברי אקדמיה" שנוסח ביוזמת פיוטר קאפיצה ובהמשך "מכתב 4 חברי אקדמיה" על המצב הבעייתי של מצב קידום חקר פיזיקה בברית המועצות.

==קישורים חיצוניים==
* [https://ufn.ru/ufn69/ufn69_2/Russian/r692h.pdf ביוגרפיה]

קטגוריה:פיזיקאים יהודים
קטגוריה:מדענים יהודים סובייטים
קטגוריה:סגל אוניברסיטת מוסקבה
קטגוריה:מחברי ספרי לימוד
קטגוריה:מקבלי עיטור הדגל האדום של העמל
קטגוריה:ילידי 1901
קטגוריה:נפטרים ב-1968
דימיטריוס וראנופולוס

דימיטריוס וראנופולוס (ביוונית: Δημήτριος Βρανόπουλος; נולד ב־1900 ונפטר ב־19 בפברואר 1980) היה עורך דין יווני, מפקד המשטרה העירונית בפטרס, חבר פרלמנט, שר התחבורה וחסיד אומות העולם יווני.<ref name=":0"></ref><ref name=":1"></ref>

== ביוגרפיה ==
וראנופולוס נולד באתונה בשנת 1900. לאחר שסיים את לימודי המשפטים באוניברסיטת אתונה, החל לעבוד כעורך דין באתונה ולאחר מכן התגייס ל"משטרת הערים החדשה". בין השנים 1943–1945 כיהן כמפקח משטרת העיר פטראס. ובין השנים 1945–1950 שימש כמפקח משטרת העיר פיראוס, ולאחר מכן, משנת 1950 עד 1956היה מפקד משטרת העיר אתונה<ref>The News, "Dim. Vranopoulos died yesterday", February 20, 1980, p. 16.</ref>.

לאחר פרישתו מהמשטרה, נבחר לחבר מועצת העיר אתונה ולנשיא המועצה, נבחר חמש פעמים לפרלמנט היווני מטעם המפלגה הלאומית רדיקלית בשנים: 1956, 1958, 1961, 1963 ו-1964. בממשלתו של קונסטנדינוס קרמנליס, בשנת 1961 מונה לסגן שר התחבורה ולאחר מכן לשר העבודות הציבוריות, תפקיד שבו כיהן עד 1963.

=== חסיד אומות העולם ===
בזמן מלחמת העולם השנייה רבים מיהודי אתונה גרו בתחומי השיפוט של המחוז השישי, ושם גם נמצאו משרדי הקהילה היהודית.

יחד עם אנגלוס אוורט ראש משטרת אתונה ומיחאיל גליקאס<ref></ref>, מפקד המשטרה במחוז השישי של אתונה דאגו להצלת יהודים יוונים בזמן מלחמת העולם השנייה. השלושה חילקו תעודות זהות אמיתיות עם שמות יוונים ליהודים שביקשו זאת. על פי הערכות, הם הנפיקו אלפי מסמכים, ובכך איפשרו ליהודים רבים לנוע ממקום למקום וזכו למנות מזון כמו האוכלוסייה היוונית.<ref name=":0" />

ב-8 ביולי 1969 הוענק לשלושה על ידי יד ושם התואר "חסיד אומות העולם" על תרומתם להצלת יהודים במהלך הכיבוש הנאצי ביוון.<ref name=":1" />

== חיים אישים ==
הוא היה נשוי ללית'סה להם שני ילדים (מיכאלה ונאנה), נפטר בגיל 80 ב-19 בפברואר 1980.

== הערות שוליים ==

קטגוריה:ילידי 1900
קטגוריה:יוונים חסידי אומות העולם
קטגוריה:מצילים בשואה: יוון
קטגוריה:פוליטיקאים יוונים
קטגוריה:שוטרים
קטגוריה:נפטרים ב-1980
ישיבת אור שמואל

238x238 פיקסלים
ישיבת אור שמואל היא ישיבה קטנה חרדית-ליטאית השוכנת במבנה של בית היתומים דיסקין שבשכונת גבעת שאול בירושלים.

== תולדות הישיבה ==
הישיבה נוסדה בשנת תשנ"ד (1994) על ידי הרב נטע שילר ראש ישיבת אור שמח, יחד עם חברו לספסל הלימודים בישיבת פוניבז' הרב אברהם דיסקין, ונשיאה היה הרב מיכל יהודה ליפקוביץ. עם הקמתה מונה הרב נחשון שילר בנו של הרב נטע לעמוד בראשות הישיבה, והרב חיים אקרמן שימש בה כר"מ עד לפרישתו לטובת הקמת הישיבה הגדולה בביתר עילית. הישיבה נקראה על שם הרב שמואל רוזובסקי שרעייתו של ראש הישיבה הרב נחשון הייתה נכדתו.

בשנתה הראשונה עמדה הישיבה תחת חסות מוסדות ישיבת אור שמח, אולם כבר בשנה השנייה בעקבות קשיים כספיים של המוסדות, נאלצה הישיבה החדשה להתקיים בכוחות עצמה ועול אחזקתה נפל על כתפיו של ראש הישיבה הצעיר. 

תחילה שכנה הישיבה במבנה ברחוב אוהלי יוסף בירושלים, כשבמחזור הראשון למדו בה 21 בחורים, ובשנה שלאחר מכן הצטרפו לשיעור א' 24 בחורים. בשנת תשנ"ט, בעקבות גידול משמעותי במספר הבחורים בישיבה, נאלצה הישיבה לעבור למבנה רחב יותר ברחוב מלכי ישראל בעיר. בשנת תש"ע עברה הישיבה לבניין בית היתומים דיסקין בגבעת שאול, בו היא שוכנת עד היום.

לאחר עשרות שנים של שהייה במבנים שכורים, הוקצה עבור הישיבה מבנה קבע ברחוב קצנלבוגן שבכונת הר נוף. 

לאחר שנים שבכל שיעור היו 58 בחורים בשיעור אחד, לשנת התשפ"ה (2024) התקבלו 64 בחורים שיתחלקו לשני שיעורים, וכן שיעור ג' יתחלק לשני שיעורים.

== צוות הישיבה ==
ראש הישיבה: הרב נחשון שילר (בנו של הרב נטע שילר וחתנו של הרב יצחק הקר).

משגיח: הרב שמואל יצחק פינסקי.

==== רמי"ם ====
* שיעור א:
** עיון: הרב חזקיהו יוסף ברלין.
** עיון: הרב זאב פרלמן.
* שיעור ב
** עיון: הרב אברהם דיסקין.
** בקיאות: הרב יוסף רקובסקי.
* שיעור ג
** בקיאות: הרב אליהו וייס.
** בקיאות: הרב זאב פרלמן.

== קישורים חיצוניים ==

* 

קטגוריה:ירושלים: ישיבות
קטגוריה:ישיבות קטנות ליטאיות